मुलुकको आधा जनसंख्या बसोबास गर्ने भूगोलमा विध्वंस मच्चाएको १२ वैशाख २०७२ को महाभूकम्प राजनीतिक दिशा निर्धारण गर्ने महŒवपूर्ण विन्दु पनि बन्न पुग्यो । असहमति चुलिएको राजनीतिमा भूकम्पको त्यही धक्काले अवसरको ढोका खोलिदियो । भूकम्पलगत्तै प्रमुख दलहरू असहमतिलाई थाती राखेर संवादमा जुटे अनि आइलागेको संकटलाई मध्यनजर गरेर संविधान जारी गर्ने निक्र्योलमा पुगे । भूकम्पबाट प्रभावित लाखौं परिवारको पुनस्र्थापना र ध्वस्त संरचना पुनःनिर्माणका लागि राष्ट्रिय पुनःनिर्माण प्राधिकरण बनाउन एकमत भए । तर, तीन वर्ष पुग्न लाग्दा पनि भूकम्प प्रभावितको बिजोग यथावत् छ । देशका कैयौं भागमा बाढीपीडितहरूले बिचल्ली भोगिरहनुपरेको छ ।
